**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/7917-2/2020.

**102/2020.**

**HATÁROZAT**

**a Tiva-Szolg Nonprofit Kft. használatában lévő önkormányzati tulajdonú eszközök selejtezése**

(amely a 13/2020. (V.28.) számú alapítói határozatnak minősül)

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva az alábbi határozatot hozom:

1. Hozzájárulok a határozat mellékletében felsorolt tárgyi eszközök selejtezéséhez illetve hasznosításához, valamint 2 db gépjármű forgalomból történő kivonásához.
2. Felkérem a Kft. ügyvezetőjét, hogy a határozat 1. pontjában foglaltaknak megfelelően, a tárgyi eszközök selejtezését hajtsa végre, és arról tájékoztassa az Önkormányzatot.
3. A 2 db gépjármű forgalomból történő kivonásával kapcsolatban eljárok.
4. Jelen határozatról a Kft. ügyvezetőjét tájékoztatom.

**INDOKOLÁS**

A Tiva-Szolg Nonprofit Kft. a 2018. november 30. és 2019. december 31. fordulónappal végzett leltározás során megállapította, hogy a használatában lévő önkormányzati tulajdonú tárgyi eszközök nagy része üzemeltetésre már alkalmatlan, céljuknak megfelelően nem használhatóak, felújításuk, javításuk lehetetlen vagy gazdaságtalan, ezért selejtezésük indokolt. A Kft. ügyvezetője kéri az Önkormányzat hozzájárulását a kérelemben feltüntetett eszközök selejtezéséhez, illetve 2 db gépjármű forgalomból történő kivonásához. A selejtezésre javasolt eszközök listája a határozat mellékletét képezi.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. május 28.

 **Szőke Zoltán**

 **polgármester**